किसी दंपति ने अपने बच्चे के अलावा दूसरे के नाम ली संपत्ति तो होगी बेनामी
ट्रांजेक्शन और यूनियन-2017 पर आईसीएआई भवन सिविक सेंटर में भिलाई सीए ब्रांच की ओर से कांफ्रेंस का आयोजन कराया गया। इसके मुख्य वक्ता सीए इंस्टिट्यूट पे पूर्व राष्ट्राध्यक्ष सीए आर भूपति चेन्नई से और देश के डायरेक्ट टैक्स के विख्यात वक्ता और लेखक सीए डॉ. गिरीश आहूजा नई दिल्ली थे। वे भारत सरकार के फाइनेंस सलाहकार भी हैं। उन्हें सरकार की तरफ से स्टेट बैंक ऑफ इंडिया का गवर्नमेंट नॉमिनेटेड डायरेक्टर भी नियुक्त किया गया है।
कांफ्रेंस के पहले सेशन में में सीए आर. भूपति ने इनकम टैक्स में आए नए प्रावधानों और बदलावों की जानकारी सभी को दी। नोटबंदी के बाद बजट पर और इकॉनामी पर हुए प्रभाव पर चर्चा की। दूसरे सेशन में देश के आज के सबसे ज्वलंत विषय बेनामी लेन देन को रोकने बनाए एक्ट बेनामी ट्रांजेक्शन एक्ट पर सीए गिरीश आहूजा ने जानकारी दी। उन्होंने बताया कि, स्वयं की आय से यदि कोई दंपत्ति अपने बच्चे के नाम के अलावा किसी और के नाम कोई प्रॉपर्टी लेता है तो वह बेनामी की श्रेणी में आएगा और उस पर टैक्स लगेगा। किसी की यदि अन्य रिश्तेदार मां, पिता, भाई, बहन, चाचा, मामा या अन्य किसी के नाम प्रॉपर्टी है। उस पर उस व्यक्ति का ज्वाइंट नाम नहीं है, तो उसे बेनामी माना जाएगा। प्रॉपर्टी बेनामी घोषित होने पर कठोर सजा का भी प्रावधान है।
कैशलेस को बढ़ावा दे, सभी करें सहयोग: सीए गिरीश ने कहा देश अब कैशलेस इकॉनमी की ओर जा रहा है और हम सबको इसमें सहयोग करना चाहिए। निश्चित रूप से इन नवीन प्रावधानों से काले धन पर लगाम लगेगी। लोग अब सही आय और टैक्स भरेंगे और सीए इसमें उनका सहयोग करेंगे। यदि कोई व्यक्ति बेनामी प्रॉपर्टी या काला धन रखता है तो 31 मार्च 2017 उसे प्रधानमंत्री गरीब कल्याण योजना में जमा करके 50% देकर बच सकता है या कड़ी सजा से गुजरना होगा।
सीए भिलाई ब्रांच के मीडिया प्रभारी सीए नितिन अग्रवाल, सीए संजीव जैन व प्रभारी सीए सुरेश कोठारी ने बताया कि कांफ्रेंस में सीए मेंबर, स्टूडेंट्स के अलावा चैंबर ऑफ कॉमर्स, टैक्स बार एसोसिएशन, बीएसपी एंसीलरी इंडस्ट्री एसोसिएशन, राइस मिल एसोसिएशन, सराफा एसोसिएशन और अन्य संस्थाओं के अध्यक्ष और पदाधिकारियों के साथ लगभग 250 लोग उपस्थित थे। जिन्होंने केंद्र सरकार के नए नियमों के बारे में बताया। साथ ही प्रावधानों की जानकारी भी दी। कार्यक्रम की अध्यक्षता सीए मिनेश जैन ने की। संचालन सीए प्रियेश लेखवानी और सीए अंकेश सिन्हा ने किया। इस दौरान उपाध्यक्ष सीए पियूष जैन, सचिव सीए नितिन लूनिया, सीए महावीर जैन, सीए राजेश बाफना, सीए श्रीचंद लेखवानी, सीए पदम बरडिया, सीए श्रीपाल कोठारी, सीए राकेश ढोढी, सीए संजीव अग्रवाल, इंडस्ट्री से अरिंदर खुराना, अंशुल जैन समेत अन्य मौजूद थे।
सीए ब्रांच के पदाधिकारियों ने भी कांफ्रेंस में रखी बात
hin_Deva hin_Deva hin_Deva hin_Deva hin_Deva hin_Deva